Aalborg Stiftstidende, 1831-06-15
Hvad de til Præmiets Erholdelse foreviste Huusdyr angaae, da kan intet saadant erholde Præmie, med mindre det er tillagt i Landet, uden Hensyn paa, fra hvilke Forfædre det nedstammer. Enhver, som vil concurrere til Hingsters Præmier, skal medbringe en Attest, hvori findes anført Hingstens Lød, Aftegn, Alder, Høide og Frugtbarhed, saavelsom efter hvilken Hingst og Hoppe den er falden, ligesom og om Faderen og Moderen henhøre til en for sine gode Egenskaber bekjendt Race. - Attesten skal være forsynet med to troværdige Mænds Underskrift og bekræftet ved Paategning af Herredsfogden eller en anden juridisk Embedsmand. - Hingsten skal være i en Alder fra 4 til 6 Aar, og have en Høide af idet mindste 10 Qvarteer, Anlægsmaal. - Fra Concurrence til disse Præmier udelukkes de 6aarige Hingster, som i samme Aar have erholdt en af de ved Stutteri-Anordningen, fastsatte Præmier. - Enhver hvilkensomhelst arvelig Feil udelukker Hingsten fra Præmie, og ved de Feil, der angives som tilfældige, maa det med fuldkommen Vished bevises, hvorfra disse hidrøre, førend en saadan Hingst kan erholde Præmie. - Jngen Hingst kan erholde Præmie meer end een Gang. - Hoppen, som skal belønnes med første Præmie, maa have en skjøn Form, være i en Alder fra 5 til 10 Aar, og idet mindste have en Høide af 10 Qvarteer. Har Hoppen været Føl hoppe, maa det ved Attest godtgjøres, om Føllene ere gode og om Moderen pleier dem godt. Har Hoppen faaet Udmærkelses-Belønning ved Veddekjørselen, faaer den, som ovenfor anført, foruden den udsatte Præmie, en Belønning af 80 Rbdlr. r. S. De ved Hingsten, foreskrevne Attester udfordres ogsaa her. - Ved Tyren maa det ved Attest bevises, af hvad Race den er, samt om den er frugtbar og avler et godt Afkom. Den skal være i en Alder af 2 til 3 Aar og ikke derover. Den skal, for at kunne erholde første Præmie, have et fiint Hoved, en lang, tromledannet Krop, velansat Hale, samt forholdsmæssig korte, brede og velstillede Been. - Ved Tyren, som tilkiendes anden Præmie, iagttages det samme, dog kan den være noget mindre ædel, naar den kun er stærk og velbygget. Det bør ved Tyrene bemærkes, om Afkommet udmærker sig ved Kjødrighed og giver gode Stude. - Køerne maa ligeledes være af en bekjendt, være sig melkerig eller kjødrig Race, hvilket bemærkes i den medbragte Attest. De maa være i en Alder fra 3 til 8 Aar og ikke ældre. J Attesten anføres om de føde gode, stærke og sunde Kalve. - Koen, som tilkjendes den første Præmie, maa have et lidet Hoved, en hvælvet, dyb Kropbygning med nedhængende Doglæp, en udmærket Melkaare, er sundt, kraftfuldt Yver, som giver Melk af alle Patter. Benene maa være brede, forholdsmæssig korte og vel stillede. Mængden og Beskaffenheden af Melken, den giver Aaret igjennem, maa anføres, saavel som Kjød vægten og Kjødets Beskaffenhed. - Om Koen, som tilkjendes den anden Præmie, gielder det samme, kun tages her mindre Hensyn paa den skjønne Form. - Væderen maa være i en Alder fra 1 1/2 til 4 Aar og af en bekjendt, uldrig eller kjødrig Race. J Attesten maa anføres Mængden og Fiinheden af Ulden, samt om denne er eenskærig eller toskærig. Til Bedømmelse af Ulden medbringes tilskrækkelig store Prøver af de forskjellige Steder paa Væderens Krop. Kjød vægten maa ligeledes angives, efter Alderen i hvilken Dyret slagtes. - Foruden at Væderne i det hele taget maae være velbyggede, maa der ved Præmie-Uddelingen tages Hensyn til Uldrigheden, Uldens Fiinhed, samt Størrelsen og Kjødmængden. - Første Præmie faaer derfor den Væder, som ved en stor og velbygget Krop giver den største Mængde af god Uld. - Anden Præmie tilkiendes den, der i disse Egenskaber igjen kommer den nærmest. - Om Faarene maae de sam Regler være gieldende, dog kan Alderen her regnes til 8 Aar. Under de samme Betingelser foretrækkes iøvrigt det Faar, der giver de fleste Lam og føder disse vel - Første Præmie tilkjendes derfor ikkuns for det Faar der udmærker sig ved god Kropbygning, Uldrighed og det største Antal velnærede Lam. - Anden Præmie uddeles for det med Hensyn til disse Egenskaber næstbedste Faar. - Ornen maa være af en bekjendt godt Race, som giver fiint og velsmagende Flesk. Den maa være i en Alder fra 1 til 3 Aar. Mængden af Flesket maa angives, da dette under ellers lige Omstændigheder, maa gjøre Udslaget til Præmiens Erholdelse. Den maa have en langstrakt, sluttet Kropbygning, og stærke, men ikke for høie Been. - For den Orne, som besidder disse Egenskaber i meest udmærket Grad, uddeles første Præmie, og for den næstbedste tilkiendes anden Præmie. - Ved Søerne iagttages de samme Bestemmelser. De kunne være i en Alder fra 1 til 5 Aar. Den, som under lige Omstændigheder kaster de fleste Grise og føder dem vel, har Fortrinet. - De Præmieæskende maae melde sig den 31te Juli, inden Middag Kl. 12, hos den til Præmie Uddeeling for Huusdyrene i Viborg sammentraadte Comith, som nærmere bestemmer den Orden og de Regler, som herved skulle følges.